ល្បែងបិទពួន

Samvida Venkatesh

Samvida Venkatesh

សានី កំពុងរំភើបក្នុុងចិត្ត។ ថ្ងៃនេះ នាងមានអាយុប្រាំមួយឆ្នាំហើយ! ​ប៉ាប៉ារបស់នាង​កំពុងធ្វើការីនំប័ុងយ៉ាងពិសេស​។ ​មិត្តជិតស្និទ្ធរបស់សានី​​មានដូចជា ​អាម៉ាន់ ​សូរិយា ហារីត ​ជូជូ ការ៉ាន់ ម៉ារី ​ព្រីយ៉ា (ដែលជាក្មេងឆ្នាស់ជាងគេ) រហាន់ និងសាន នឹងមក​ចូលរួម​ពិធីជប់លៀងនេះ។

សំឡេងគោះទ្វារលឺសូរ "តុក តុក"។ ម៉ារី មកដល់។ នាងបានយកកាដូ​មួយយ៉ាងធំ។ សំឡេងគោះទ្វារទៀតហើយ "តុក តុក! តុក តុក"។ មិនយូរប៉ុន្មាន ​​ភ្ញៀវទាំង​ប្រាំបួននាក់ក៏មកដល់។ ពួកគេហ៊ោកញ្ជ្រៀវ។

សានី និយាយ "តោះ! យើងលេងបិទពួន" ។ សានី​ ចូលចិត្តលេងបិទពួនណាស់ ព្រោះនាងមានវិធី​មិនឱ្យនរណារកឃើញ។ ពេលខ្លះ ម៉ារី ចំណាយពេលរក សានី ដល់ទៅមួយម៉ោងឯណោះ នៅតែរកមិនឃើញទៀត។ ​ពួកគេចាប់ផ្តើមលេងបិទពួន។ ស្រីឆ្នាស់ព្រីយ៉ា ស្រែកថា "ម្ចាស់ខួបកំណើត ចាប់រាប់លេខទៅ"។

មួយសន្ទុះក្រោយមក ស្រាប់តែមានសំឡេងគោះទ្វារ "តុក តុក"។ នរណាគេជាអ្នកគោះទ្វារ? គាត់គឺប៉ារបស់ជូជូ ស្លៀកពាក់យ៉ាងស្អាតបាត។ ​គាត់គឺជាអ្នក​បើកឡាន​ឲ្យសណ្ឋាគារធំមួយ។ ​ប៉ារបស់ជូជូ បាននិយាយថា "ពូត្រូវទៅធ្វើការ។ ​ជូជូ ត្រូវទៅផ្ទះវិញហើយដើម្បីមើលប្អូនតូច។ ​ប៉ាសូមទោស ជូជូ។ រីករាយថ្ងៃកំណើត សានី"។

ជូជូ ចេញទៅទាំងមុខស្រពោន។ សានី ក៏មិនសប្បាយចិត្តដែរ។ ពេលនេះ នៅសល់ភ្ញៀវតែប្រាំបីនាក់ទេនៅពិធីជប់លៀង។ ស្រីឆ្នាស់ ព្រីយ៉ា ស្រែកថា "តោះ! យើងលេងបន្តទៀត"។ សានី សម្លឹងទៅព្រីយ៉ា​ ក្រោយមកក៏បិទភ្នែក រួចរាប់លេខដើម្បីឲ្យមិត្តភក្តិនាងរត់ពួន។

សានី ចាប់ផ្តើមរាប់លេខ "១, ២, ៣..." ការ៉ាន់ រមួលខ្លួនចូលក្នុង​កន្ទេល។ ​"៤, ៥, ៦..." ព្រីយ៉ា ហក់ឡើងចូលក្នុងធ្នើរ។ ​"៧, ៨, ៩..." ហារីត រត់ចេញតាមមាត់ទ្វារ។ "១០!" ​សានីស្រែក។ "ត្រៀម​ហើយឬនៅ គ្នាទៅហើយ"។

សានី​ ត្រូវរកមនុស្សប្រាំបីនាក់! សានី រត់ជុំវិញបន្ទប់ ហើយក៏ជំពប់ជើងនឹងកន្ទេល។ សានី ស្រែក "អូយ"។ អ្នកនៅក្នុងកន្ទេលក៏ស្រែក "អូយ" ដែរ។ សានី និយាយបណ្តើរ ច្រៀងបណ្តើរថា "ខ្ញុំឃើញ ការ៉ាន ហើយ"។ អាណិត ការ៉ាន ណាស់។​ ឥឡូវ សានី ត្រូវរកមនុស្សប៉ុន្មាននាក់ទៀត? ប្រាំពីរនាក់!

ឆ្កែរបស់ សានី ឈ្មោះ រ៉ាចា រត់ចូលក្នុងបន្ទប់អូសកន្សែងពណ៌ផ្កាឈូកទៅជាមួយ រួចព្រុស "​វូ៎ស ​វូ៎ស ​វូ៎ស!"។ សូរិយា រត់ពីក្រោយឆ្កែនោះ រួចស្រែកថា "ឆ្កែនេះអាក្រក់ណាស់ ពិតជាខូចមែន"។ សានីសើច រួចនិយាយថា "ខ្ញុំរក សូរិយា ឃើញហើយ!" ។ ងាយស្រួលមែន! នៅសល់ប៉ុន្មាននាក់ទៀត? ប្រាំមួួយនាក់!

សានី រត់ចូលក្នុងបន្ទប់គេង។ គ្មាននរណាម្នាក់ពួនពីក្រោយពូកទេ។ ហើយក៏គ្មាននរណាម្នាក់នៅក្នុងហឹបដែរ។

បន្តិចក្រោយមក មានសំឡេងកណ្ដាស់ចេញពីទូខោអាវ "អាច...ឈីស!" ។ សានីទាញទ្វារទូបើក។ រ៉ូហានកណ្ដាស់ម្ដងទៀត "អាច...ឈីស"។ អាម៉ាន់ រអ៊ូរទាំថា "នៅនេះ មានធូលីច្រើនម៉្លេះ!" ។ សានី ទះដៃដោយរីករាយរួចនិយាយថា "ខ្ញុំរក រ៉ូហាន និងអាម៉ាន់ឃើញហើយ"។ នៅសល់ប៉ុន្មានទៀត? បួននាក់!

សានី ឡើងលើដំបូលផ្ទះ។ មានអ្វីមួយកំពុងកម្រើកនៅពីក្រោយ​អាងទឹក។ ​សានី លូនចូលទៅជិត។ ឆ្មា​លោតផ្លោតចេញមកទំលើ​ស្នួខោអាវ។ សម្រែករន្ធត់​មួយចេញពី​​សារុង​របស់់ម៉ាក់ ​សានី ​ហើយ ​ក៏ដួល​នៅនឹងដី។ សានី សើច ហើយនិយាយថា "ខ្ញុំរក សាន ឃើញហើយ" ។ ​សល់ប៉ុន្មាននាក់ទៀត? បីនាក់ទៀត!

បន្តិចក្រោយមក មានសំឡេងអ្វីមួយចេញមក "ចេញទៅ! ចេញទៅ"។ មានរឿងអីកើតឡើងហ្នឹង? សានីប្រញាប់រត់ទៅក្នុងសួនច្បារ។ នៅពីក្រោយគុម្ពស្មៅ សានី ឃើញក្មេងស្រីពីរនាក់ក្នុងសភាពភ័យខ្លាច និងឃើញឃ្មុំកន្ធាត់មួយក្បាល។ សានី ស្រែកបណ្តើរ រត់ចេញពីឃ្មុំបណ្តើរ "ខ្ញុំឃើញ ហារីត និង ​ម៉ារី ហើយ"។ នៅសល់ប៉ុន្មានទៀត? ម្នាក់ទៀត!

ការីនំប័ុងជះក្លិនឈ្ងុយឈ្ងប់ពេញផ្ទះ។ សានី ចាប់ផ្តើមកូរពោះ។ ម៉ាក់របស់ សានី ស្រែកហៅអ្នកទាំងអស់គ្នាថា "ដល់ម៉ោងកាត់នំហើយ សានី។ យើងកំពុងចាំណា៎!"។ គ្រប់គ្នាចាប់ផ្តើមច្រៀងថា "រីករាយថ្ងៃកំណើត សានី!" ។ ​ស្រាប់តែមានសំឡេងស្រែកដោយកំហឹងមកថា "នែ៎! ឯងរកខ្ញុំមិនទាន់ឃើញនៅឡើយទេ"។

សានីប្រឹងទប់សំណើច​ រួចនិយាយថា​ "ខ្ញុំរកឃើញ ព្រីយ៉ា ហើយ!"។ ហារីត សើចរួចនិយាយថា "ញ៉ាំនំទេ?"។ សូរិយា និយាយសើចតិចៗថា "ឯងហ៊ានសើចចំអកដា់ក់..." ។ ព្រីយ៉ា ញ័រដៃ។ ក្ដុក! នាងធ្លាក់ពីលើធ្នើរ ទើរលើគំនរខ្នើយ។

សានីមិនសើចទេ។ នាងជួយលើក ព្រីយ៉ា ឡើង។ សានី កាត់នំមួយដុំធំឲ្យ ព្រីយ៉ា។ ព្រីយ៉ា និយាយយ៉ាងសុភាពថា "អរគុណ!"។ ព្រីយ៉ា លែងឆ្នាស់ទៀតហើយ រួចនិយាយថា "រីករាយថ្ងៃកំណើត សានី"។ សានី ញញឹម។ នៅសល់ប៉ុន្មានដែលត្រូវរកទៀត? សូន្យ!

នៅពេលមានមិត្តប្រាំមួយនាក់ទៀតត្រូវរក សានី រកឃើញ រ៉ូហាន និងអាម៉ាន់។ ឥឡូវនេះ នៅសល់ពីរនាក់ទៀត ទើបបានប្រាំមួយ។ មិត្តពីរនាក់ត្រូវដកចេញ។ យើងអាចសរសេរ ៖ ៦ - ២ =៤ (មិត្ត៤នាក់ទៀត)។ វិធីដកលេខតូចចេញពីលេខធំ ហៅថា វិធីដក។ វិធីដកអាចប្រើបានច្រើនយ៉ាង។

នៅពេលមានមិត្តប្រាំមួយនាក់ទៀតត្រូវរក សានី រកឃើញ រ៉ូហាន និងអាម៉ាន់។ ឥឡូវ​នេះ នៅសល់ពីរនាក់ទៀត ទើបបានប្រាំមួយ។ មិត្តពីរនាក់ត្រូវដកចេញ។ យើងអាចសរសេរ ៖ ៦​ - ២ =​៤ (មិត្ត៤នាក់ទៀត)។ វិធីដកលេខតូចចេញេពីលេខធំ ហៅថា វិធីដក។ វិធីដកអាចប្រើបានច្រើនយ៉ាង។

យើងក៏អាចប្រើវិធីដក​គ្រាប់ឃ្លីបានដែរ។ ប្រសិនបើយើងមានគ្រាប់ឃ្លីចំនួន៩ រួចដកគ្រាប់ឃ្លី៣ចេញ ​តើនៅសល់គ្រាប់ឃ្លីចំនួនប៉ុន្មាន? ៩ (គ្រាប់ឃ្លី) - ៣ (គ្រាប់ឃ្លី) = ______________ (គ្រាប់ឃ្លីនៅសល់) ។ ហើយយើងក៏អាចប្រើវិធីដូចគ្នានេះចំពោះសន្លឹកលុយរបស់យើងដែរ។ ប្រសិនយើ​ងមានលុយ៨សន្លឹក រួចដក៤សន្លឹកចេញ តើមានលុយចំនួនប៉ុន្មានសន្លឹកនៅសល់? ​៨ (សន្លឹក) - ៤ (សន្លឹក) = _____________ (សន្លឹកលុយនៅសល់) ។ វិធីនេះអស្ចារ្យឬអត់?

Brought to you by

Let's Read! is an initiative of The Asia Foundation's Books for Asia program that fosters young readers in Asia. booksforasia.org To read more books like this and get further information, visit letsreadasia.org .

Original Story I Spy!, author: Samvida Venkatesh, Samvida Venkatesh . illustrator: Sandhya Prabhat. Published by Pratham Books, https://storyweaver.org.in/stories/10823-i-spy © Pratham Books. Released under CC BY 4.0.

This work is a modified version of the original story. © The Asia Foundation, 2018. Some rights reserved. Released under CC BY 4.0.

For full terms of use and attribution, http://creativecommons.org/licenses/by/4.0/